Iktatószám: 1562- /2019. ….. számú példány

**JEGYZŐKÖNYV**

**Készült:** Ősi Község Önkormányzata Képviselő-testületének 2019. június 6. napján 17,27 órakor az Ősi Polgármesteri Hivatal tanácstermében megtartott munkaterv szerinti nyilvános üléséről

**Jelen vannak:**

Kotzó László polgármester

Tollner Tibor alpolgármester

Balogh Károly képviselő

Dr. Várkonyi Zoltán képviselő

Kárpáti Ágnes képviselő

Winter Károlyné képviselő

Winterné Holler Mónika képviselő *(7 fő)*

**Tanácskozási joggal jelen vannak:**

Andrásiné Marton Mónika jegyző

György Beáta aljegyző

Szabóné Szili Mónika gazdasági vezető

Andrási Attiláné ügyintéző

**Jegyzőkönyv-vezető:**

Kovács Zoltánné titkársági ügyintéző

**NAPIREND TÁRGYALÁSA ELŐTT**

**Kotzó László polgármester:** Köszöntötte a megjelenteket, megállapította, hogy 7 fő képviselő jelen van, a képviselő-testület határozatképes. Jegyzőkönyv-hitelesítőnek javasolta Tollner Tibor alpolgármestert és Kárpáti Ágnes képviselőt. Kérte, aki Toller Tibor alpolgármester személyével egyetért, kézfelemeléssel szavazzon.

*A Képviselő-testület 7 igen szavazattal, 0 nem szavazattal, tartózkodás nélkül elfogadta Tollner Tibor alpolgármestert jegyzőkönyv-hitelesítőnek.*

**Kotzó László polgármester:** Aki Kárpáti Ágnes képviselő személyével egyetért, kérte kézfelemeléssel szavazzon.

*A Képviselő-testület 7 igen szavazattal, 0 nem szavazattal, tartózkodás nélkül, egyhangúlag elfogadta Kárpáti Ágnes képviselőt jegyzőkönyv-hitelesítőnek.*

**Kotzó László polgármester:** A napirendek tárgyalására a kiküldött meghívó szerint tett javaslatot.

*A Képviselő-testület 7 igen szavazattal, 0 nem szavazattal, tartózkodás nélkül elfogadta a napirendi pontok tárgyalására tett javaslatot.*

***N A P I R E N D***

**TÁRGY ELŐTERJESZTŐ**

|  |  |  |
| --- | --- | --- |
| 1. | Jelentés lejárt határidejű határozatokról | Kotzó Lászlópolgármester |
| 2.  | Könyvtári feladatellátás tapasztalatairól beszámoló  | Kotzó Lászlópolgármester |
| 3.  | Az Önkormányzat Szervezeti és Működési Szabályzatárólszóló 2/2015. (I. 30.) önkormányzati rendelet módosítása | Kotzó Lászlópolgármester |
| 4. | Ősi településképének védelméről szóló 7/2018. (III. 29.)önkormányzati rendelet módosítása  | Kotzó Lászlópolgármester  |
| 5. | Az étkeztetés nyersanyag normáiról, az étkeztetés valamint az egyes gyermekjóléti ellátások intézményi térítési díjairól szóló rendelet módosítása | Kotzó Lászlópolgármester  |
| 6. | Szociális étkezés kiszállításának önkormányzati biztosításávalkapcsolatos tájékoztató | Kotzó Lászlópolgármester  |
| 7. | Területhasználati megállapodás megújítása (Ősi, 818/1., 818/2. hrsz.) | Kotzó Lászlópolgármester  |
| 8. | A Helyi Esélyegyenlőségi Program (2019-2024) elfogadása | Kotzó Lászlópolgármester |
| 9.  | Vegyes ügyek |  |

**N A P I R E N D E K T Á R G Y A L Á S A**

**1./** **Jelentés a lejárt határidejű határozatokról**

Előterjesztő: Kotzó László polgármester

*(Az írásos előterjesztés a jegyzőkönyv melléklete.)*

**Balogh Károly képviselő:** Támogatási kérelmek ügyében több döntést is hoztak, ezek nem szerepelnek a jelentésben.

**György Beáta aljegyző:** Ahol a képviselő-testület hozott döntést, az szerepel a jelentés utolsó pontjában.

**Balogh Károly képviselő:** Döntöttek civil szervezetek támogatását biztosító alaphoz való átcsoportosításáról is.

**Szabóné Szili Mónika gazdasági vezető:** Költségvetési rendelet módosítással beépítésre került.

**Andrásiné Marton Mónika jegyző:** Az előző ülésen módosította a képviselő-testület a 2019. évi költségvetést, ez a módosítás bedolgozásra került, ezzel a kiegészítéssel került a rendelet kihirdetésre.

**Kotzó László polgármester:** Megkérdezte, van-e kérdés, hozzászólás a jelentés kapcsán? Amennyiben nincs, kérte a képviselő-testületet, a jelentés elfogadását kézfelemeléssel jelezzék.

*Kérdés, észrevétel, javaslat nem hangzott el, a jelentést a Képviselő-testület 7 igen szavazattal, 0 nem szavazattal, tartózkodás nélkül elfogadta.*

**2./ Könyvtári feladatellátás tapasztalatairól beszámoló**

Előterjesztő: Kotzó László polgármester

*(Az írásosos előterjesztés a jegyzőkönyv melléklete.)*

**Kotzó László polgármester:** Felkérte Andrásiné Marton Mónika jegyzőt, szóban egészítse ki az előterjesztést.

**Andrásiné Marton Mónika jegyző:** A Könyvtár által készített beszámoló az előterjesztés melléklete. A könyvtárosi teendőket ellátó Andrási Attilánét felkérte egészítse ki a beszámolót.

**Andrási Attiláné könyvtáros:** A beszámoló minden tartalmaz, nem kívánta kiegészíteni, a felmerült kérdésekre szívesen válaszol.

**Winter Károlyné képviselő:** Megköszönte munkáját, színvonalas műsorok, rendezvények vannak a könyvtárban.

**Kotzó László polgármester:** További javaslat, észrevétel nem hangzott el. Megköszönte a könyvtáros munkáját. Kérte, aki a határozat-javaslatot elfogadja, az kézfelemeléssel szavazzon.

*A Képviselő-testület 7 igen szavazattal, 0 nem szavazattal, tartózkodás nélkül meghozta a következő határozatot:*

**872019. (06. 06.) képviselő-testületi határozat**

Ősi Község Önkormányzata Képviselő-testülete az Eötvös Károly Megyei Könyvtár Ősi Község Önkormányzatával könyvtárellátási szolgáltatás nyújtásáról és igénybevételéről szóló megállapodásában foglaltak 2018. évi teljesülésére vonatkozó tájékoztatóját megtárgyalta, a tájékoztatóban foglaltakat elfogadja.

A Képviselő-testület köszönetét fejezi ki a lakossági igényeket elsődlegesen szem előtt tartó szolgáltatás biztosításáért az Eötvös Károly Megyei Könyvtár felé.

A Képviselő-testület felkéri Kotzó László polgármestert, hogy a határozatot az Eötvös Károly Megyei Könyvtár részére küldje meg.

**Felelős:** Kotzó László polgármester

**Határidő:** 2019. június 30.

*Andrási Attiláné 17,32 órakor távozott az ülésről.*

**3./ Az Önkormányzat Szervezeti és Működési Szabályzatáról szóló 2/2015. (I.30.) önkormányzati rendelet módosítása**

Előterjesztő: Kotzó László polgármester

*(Az írásosos előterjesztés a jegyzőkönyv melléklete.)*

**Kotzó László polgármester:** Felkérte Andrásiné Marton Mónika jegyzőt, szóban egészítse ki az előterjesztést.

**Andrásiné Marton Mónika jegyző:** Törvényességi felhívás kaptak, melynek 60 napon belül eleget kell tenni. A jogszabálysértő rendelkezések módosítását végezték el. Ismertette a módosításokat.

**Balogh Károly képviselő:** Az önkormányzati rendelet-tervezetben szerepel, a jegyző és az aljegyzői állás egyidejűleg betöltetlen esetére vonatkozó rendelkezés. A Kormányhivatal válasza, hogy a kormányhivatalvezetőjének feladata a kinevezés. Ezzel a probléma megoldódott?

**Andrásiné Marton Mónika jegyző:** Az önkormányzat részéről ez egy hatáskör elvonásos rendelkezés, a képviselő-testület nem hozhat olyan döntést, amelyre a kormányhivatal jogosult. Ez a részt ki kell venni a rendeletből.

**György Beáta aljegyző:** Az Mötv-ből ismertette az ide vonatkozó részt.

**Andrásiné Marton Mónika jegyző:** A Kormányhivatal hatásköre másik jegyző kirendelése.

**Kotzó László polgármester:** Tovább kérdés, észrevétel nem hangzott el, aki az SzMSz módosításokat elfogadja, kézfelemeléssel szavazzon.

*A Képviselő-testület 7 igen szavazattal, 0 nem szavazattal, tartózkodás nélkül megalkotta a következő rendeletet:*

**Ősi Község Önkormányzata Képviselő-testületének**

**8/2019. (VI. 11.) önkormányzati rendelete**

**az Önkormányzat Szervezeti és Működési Szabályzatáról szóló**

**2/2015. (I. 30.) önkormányzati rendelet módosításáról**

*(A rendelet kihirdetett szövege a jegyzőkönyv melléklete.)*

**4./ Ősi településképének védelméről szóló 7/2018. (III.29.) önkormányzati rendelet módosítása**

Előterjesztő: Kotzó László polgármester

*(Az írásosos előterjesztés a jegyzőkönyv melléklete.)*

**Kotzó László polgármester:** Felkérte Andrásiné Marton Mónika jegyzőt, szóban egészítse ki az előterjesztést.

**Andrásiné Marton Mónika jegyző:** Jogszerűvé tették a rendeletet azzal, hogy hatályon kívül helyeztek benne egy jogszabálysértő kifejezést. Ezzel a probléma megoldódott. A jogszabálysértő rendelkezések hatályon kívül helyezésre kerültek a rendeletben.

**Balogh Károly képviselő:** Hatalmasak a büntethetőségi összegek.

**Andrásiné Marton Mónika jegyző:** A milliós nagyságrend magánszemély esetében nem alkalmazható. Nem magánszemélyre vonatkozó ez a bírság összeg.

**Balogh Károly képviselő:** Településképi rendelet be nem tartása esetén.

**Andrásiné Marton Mónika jegyző:** Ezek a magas büntetési tételek jogi személy tulajdonossal szemben róhatók ki. Nem a bírságolás az első. A jogszabály szerinti az az eljárás, hogy először fel kell hívni a jogszabálysértéssel való felhagyásra, a tevékenység megszüntetésére – erre kap határidőt, 60 napot. Amennyiben ezt a tevékenységét nem szünteti meg, az állapotot nem állítja helyre, akkor kell kikényszeríteni bírsággal.

**Balogh Károly képviselő**: A képviselő-testület dönti el a bírság mértékét, vagy ez országos?

**Andrásiné Marton Mónika jegyző:** A településvédelmi bírságnál a Tktv. 11/E §-a határozza meg a büntetés mértékét. A bírság kiszabásánál is van egy lépcsőzetesség.

**Balogh Károly képviselő:** Mit kellene elkövetni, hogy bírságolni kelljen?

**Andrásiné Marton Mónika jegyző:** Ismertetett néhány lehetséges esetet, megjegyezte, hogy az épületek külső megjelenésére vonatkoznak az előírások.

**Kotzó László polgármester:** Tovább kérdés, észrevétel nem hangzott el, aki rendelet-tervezetet, a módosításokat elfogadja, kézfelemeléssel szavazzon.

*A Képviselő-testület 7 igen szavazattal, 0 nem szavazattal, tartózkodás nélkül megalkotta a következő rendeletet:*

**Ősi Község Önkormányzata Képviselő-testületének**

**9/2019. (VI. 11.) önkormányzati rendelete**

**Ősi településképének védelméről szóló 7/2018. (III.29.)**

**önkormányzati rendelet egyes rendelkezéseinek hatályon kívül helyezéséről**

*(A rendelet kihirdetett szövege a jegyzőkönyv melléklete.)*

**5./ Az étkeztetés nyersanyag normáiról, az étkeztetés valamint az egyes gyermekjóléti ellátások intézményi térítési díjairól szóló rendelet módosítása**

Előterjesztő: Kotzó László polgármester

*(Az írásosos előterjesztés a jegyzőkönyv melléklete.)*

**Kotzó László polgármester:** Felkérte Szabóné Szili Mónika gazdasági vezetőt, szóban egészítse ki az előterjesztést.

**Szabóné Szili Mónika gazdasági vezető:** Az élelmezésvezetővel egyeztettek, egy módosításra lenne szükség a nyersanyag normán az ebéden belül, 240,- Ft helyett 280,- Ft-ban kérik meghatározni. Így a térítési díj 355,- Ft-ra változna. A táborozó gyermekek térítési díja.

**Kotzó László polgármester:** A Pénzügyi Bizottság tárgyalta az előterjesztést, felkérte dr. Várkonyi Zoltánt, a bizottság elnökét ismertesse álláspontjukat.

**dr. Várkonyi Zoltán a Pénzügyi Bizottság elnöke:** A bizottság tárgyalta az előterjesztést és elfogadásra javasolta a testületnek.

**Kotzó László polgármester:** Kérdés, észrevétel nem hangzott el, aki a Pénzügyi Bizottság javaslatát elfogadja, kézfelemeléssel szavazzon.

*A Képviselő-testület 7 igen szavazattal, 0 nem szavazattal, tartózkodás nélkül megalkotta a következő rendeletet:*

**Ősi Község Önkormányzata Képviselő-testületének**

**10/2019. (VI. 11.) önkormányzati rendelete**

**az étkeztetés nyersanyag normáiról, az étkeztetés**

**valamint az egyes gyermekjóléti ellátások intézményi térítési díjairól szóló**

**2/2019. (II. 11.) rendelet módosításáról**

*(A rendelet kihirdetett szövege a jegyzőkönyv melléklete.)*

**6./ Szociális étkezés kiszállításának önkormányzati biztosításával kapcsolatos tájékoztató**

Előterjesztő: Kotzó László polgármester

*(Az írásosos előterjesztés a jegyzőkönyv melléklete.)*

**Kotzó László polgármester:** Felkérte Andrásiné Marton Mónika jegyzőt, szóban egészítse ki az előterjesztést.

**Andrásiné Marton Mónika jegyző:** A Pénzügyi Bizottság tárgyalta az előterjesztést, ott minden rendelkezésére álló információt szóban ismertetett az előterjesztéssel kapcsolatban. A Pénzügyi Bizottság ülésén a képviselő-testület minden tagja jelen volt. Kiemelte, hogy a költségvetésben nem áll rendelkezésre fedezet.

**Kotzó László polgármester:** A Pénzügyi Bizottság tárgyalta az előterjesztést, felkérte dr. Várkonyi Zoltánt, a bizottság elnökét ismertesse álláspontjukat.

**dr. Várkonyi Zoltán a pénzügyi bizottság elnöke:** A bizottság tárgyalta az előterjesztést és mivel sem anyagi forrás, sem más lehetőség nem áll rendelkezésre, az előterjesztés „A” határozati javaslatát javasolta elfogadásra a testületnek.

**Kotzó László polgármester:** Kérdés, észrevétel nem hangzott el, aki a pénzügyi bizottság javaslatát elfogadja, kézfelemeléssel szavazzon.

*A Képviselő-testület 7 igen szavazattal, 0 nem szavazattal, tartózkodás nélkül meghozta a következő határozatot:*

**88/2019. (06. 06.) képviselő-testületi határozat**

Ősi Község Önkormányzata Képviselő-testület a szociális étkezés kiszállítására vonatkozó előterjesztést megismerte. Úgy határoz, hogy mérlegelve valamennyi követelményt, az Önkormányzat a szociális étkezés kiszállítását jelenleg biztosítani nem tudja.

A Képviselő-testület felkéri Kotzó László polgármestert és Andrásiné Marton Mónika jegyzőt, hogy a kiszállítás biztosításának lehetőségeit folyamatosan vizsgálják, amennyiben a kiszállítás megoldása biztosítottá válhat, arról a Képviselő-testületet soron kívül tájékoztassák.

A képviselő-testület felkéri Kotzó László polgármestert, hogy a határozatról az érintetteket tájékoztassa.

**Felelős:** Kotzó László polgármester

 Andrásiné Marton Mónika jegyző

**7./ Területhasználati megállapodás megújítása (Ősi, 818/1., 818/2. hrsz.)**

Előterjesztő: Kotzó László polgármester

*(Az írásosos előterjesztés a jegyzőkönyv melléklete.)*

**Kotzó László polgármester:** Felkérte Andrásiné Marton Mónika jegyzőt, szóban egészítse ki az előterjesztést.

**Andrásiné Marton Mónika jegyző:** 2014-ben foglalkozott első alkalommal Farkas Pál kérelmével a képviselő-testület. Jelenlegi kérelmében jelzi, hogy továbbra is szeretné használni nevezett területet. Eddig a bérleti díj évi 2.000.- Ft volt.

**Winter Károlyné képviselő** Véleménye szerint az a lényeg, hogy a terület legyen használva, mert egyébként a önkormányzatnak kellene gondoskodni a területről (kaszáltatni, rendbe tartani). Nem javasolta a bérleti díj emelését.

**Kotzó László polgármester:** További kérdés, észrevétel nem hangzott el, aki a határozati javaslatot elfogadja, és támogatja az elhangzott javaslatot, kézfelemeléssel szavazzon.

*A Képviselő-testület 7 igen szavazattal, 0 nem szavazattal, tartózkodás nélkül meghozta a következő határozatot:*

**89/2019. (06.06.) képviselő-testületi határozat**

A Képviselő-testület a tulajdonában lévő Ősi, 818/1. szám alatti önkormányzati bérlakásokhoz tartozó kert részek, valamint 818/2 hrsz-ú ingatlanok használatára vonatkozó, Farkas Pál ősi lakos által benyújtott kérelmet megtárgyalta.

A Képviselő-testület az Ősi, 818/1 hrsz-ú kert ingatlanrész, valamint 818/2 hrsz-ú területek használatához hozzájárulását adja, évi 2.000,- Ft díj ellenében, a szerződés aláírásától számított 5 év időtartamra.

A Képviselő-testület felhatalmazza Kotzó László polgármestert, hogy a határozat mellékletét képező területhasználatra vonatkozó megállapodást Farkas Pál Ősi, Kossuth L. u. 20. szám alatti lakossal kösse meg.

**Felelős:** Kotzó László polgármester

**Határidő:** 2019. június 30.

**8./ A Helyi Esélyegyenlőségi Program (2019-2024) elfogadása**

Előterjesztő: Kotzó László polgármester

*(Az írásosos előterjesztés a jegyzőkönyv melléklete.)*

**Kotzó László polgármester:** Felkérte Andrásiné Marton Mónika jegyzőt, szóban egészítse ki az előterjesztést.

**Andrásiné Marton Mónika jegyző:** Egy dokumentumban összedolgozásra került, amit eddig részletekben megismert a testület. A képviselő-testület jóváhagyó határozata szükséges az új HEP hatályba lépéséhez. A korábbi előterjesztések kapcsán felmerült kérések átvezetésre kerültek. Az egyes intézkedéseknél változás, hogy nem név szerint tüntették fel a végrehajtásban közreműködőket, a javított változatban már csak a funkciók, feladatkörök szerepelnek.

**Kotzó László polgármester:** Az elmúlt év októbere óta zajló folyamat végét jelenti, ha a testület elfogadja a Helyi Esélyegyenlőségi Programot.

**Winterné Holler Mónika képviselő:** Megkérdezte, egyes adattáblákban miért vannak üres rovatok több évnél?

**Andrásiné Marton Mónika jegyző:** A táblázatokban található üres helyek azért vannak, mert a TeIR adatbázisában nem szerepelnek minden évre oda vonatkozó adatok. A HEP adattáblái összefüggésben vannak a TeIR adatbázissal, ennek az adatai kerülnek be a helyi esélyegyenlőségi programokba.

**Andrásiné Marton Mónika jegyző:** Azokra az évekre nincs adat.

**Balogh Károly képviselő:** Javasolta feltenni a honlapra a HEP-et. Nagyon sok érdekes adatok vannak benne.

**Andrásiné Marton Mónika jegyző:** Fel is fog kerülni. Egyértelműen az látszik belőle, hogy nagyon pozitív módon javult az embereknek a gazdasági helyzete a településen. Látszik, hogy csökkent a támogatásban részesültek száma, csökkent a munkanélküliek száma. Javult a nehéz gazdasági helyzetben lévők aránya a településen.

**Kotzó László polgármester:** További kérdés, észrevétel nem hangzott el, aki a határozati javaslatot elfogadja, kézfelemeléssel szavazzon.

*A Képviselő-testület 7 igen szavazattal, 0 nem szavazattal, tartózkodás nélkül meghozta a következő határozatot:*

**90/2019. (06.06.) képviselő-testületi határozat**

1./ Ősi Község Önkormányzata Képviselő-testülete Ősi Község 2019-2024. évekre szóló Helyi Esélyegyenlőségi Programját a határozat melléklete szerinti tartalommal elfogadja.

2./ Képviselő-testület felhatalmazza Kotzó László polgármestert, hogy a Helyi Esélyegyenlőségi Program nyilvánosságra hozatala érdekében szükséges intézkedést tegye meg a Szociális és Gyermekvédelmi Főigazgatóság esélyegyenlőségi mentorának közreműködésével.

3./ Képviselő-testület felkéri Kotzó László polgármestert, hogy a dokumentum elfogadásáról értesítse a Helyi Esélyegyenlőségi Program intézkedéseinek végrehajtásában résztvevő partnereket.

**Felelős:** Kotzó László polgármester

**Határidő:** azonnal

**9./ Vegyes ügyek**

**Kotzó László polgármester:** A két nap múlva megrendezésre kerülő falunapra mindenkit meghívott. Kérte a jelenlévők aktív segítségét minden téren, részvételben, szervezésben, az előkészületekben. Nagy munkálatok folynak, szervezési, előkészítési, adminisztratív feladatok zajlanak.

*További kérdés, hozzászólás nem hangzott el. Kotzó László polgármester a Képviselő-testület munkaterv szerinti nyilvános testületi ülését 17,58 órakor bezárta.*

k.m.f.

Kotzó László Andrásné Marton Mónika

 polgármester jegyző

*Jegyzőkönyv-hitelesítő:*

 Kárpáti Ágnes Tollner Tibor

 képviselő alpolgármester